Meininger Hofkapelle

Meininger Hofkapelle er et symfoniorkester som i dag regnes blant de eldste og mest tradisjonsrike i Europa. Orkesteret er hjemmehørende i byen Meiningen i den tyske delstaten Thüringen.

 Historikk 
mini|upright|Hertug Bernhard I av Sachsen-Meiningen grunnla orkesteret i 1690.
 Grunnleggelse 
Meininger Hofkapelle ble grunnlagt av hertug Bernhard I av Sachsen-Meiningen i 1690.Kuratorium Kulturstadt Meiningen: Meiningen: Lexikon zur Stadtgeschichte. Bielsteinverlag, Meiningen 2008, s. 117/118. Selv om begynnelsen var sped, med kun et fåtall instrumentalister og sangere, rådet det allerede fra starten av en moderne tidsånd i den forstand at man forsøkte å forene kirke- og hoffmusikk med et borgerlig konsertliv.

 Tidlig periode 
En av de første dirigentene var Georg Caspar Schürmann som ledet orkesteret fra 1702 til 1707. I årene 1711 til 1731 var Johann Sebastian Bachs fjerne slektning Johann Ludwig Bach hoffkapellmester. Han ble etterfulgt av sønnen Gottlieb Friedrich Bach og senere av sønnesønnen Johann Philipp Bach.

 Blomstringstid 
I 1867 arrangerte Franz Liszt i samarbeid med hoffkapellet en festival der nye verk av Liszt, Bülow, Damrosch, Lassen, Draeseke og Volkmann ble oppført. På forespørsel av Richard Wagner stilte musikerne som festspillorkesterets hovedkontingent under det første Bayreuth-festspillet i 1876, og deltok ved festivalen i flere etterfølgende år.

Orkesterets virkelige storhetstid startet da den tyske dirigentlegenden Hans von Bülow i 1880 ble hoffkapellmester og gjorde ensemblet til et av Europas eliteorkestre. Takket være Bülow kom Johannes Brahms til Meiningen, der han arbeidet tett med orkesteret. Brahms' 4. symfoni ble uroppført i Meiningen og komponisten skrev fire verk for orkesterets kjente klarinettist, Richard Mühlfeld. Brahms ble dessuten en nær venn av hertug Georg II, og var fram til sin død en hyppig gjest i byen.

Fra 1881 reiste kapellet på omfattende turneer; under Bülows ledelse holdt de rundt 200 offentlige konserter over hele Tyskland og mange andre steder i Europa. Også Brahms dirigerte orkesteret nå og da.Alfred Erck/Das Meininger Theater: Geschichte des Meininger Theaters. Kapitel: Le concert, c'est moi. Resch-Druck, Meiningen 2006, sidene 58-71.

Andre fremragende dirigenter var Richard Strauss, Fritz Steinbach, Wilhelm Berger, og til sist Max Reger som ledet orkesteret fram til storhetstiden tok slutt med utbruddet av første verdenskrig.

 Etter første verdenskrig 
mini|upright|Teaterbygningen i Meiningen
Fra 1952 har hoffkapellet vært en del av Meininger Theater. I 2012 ble Philippe Bach teaterets Generalmusikdirektor og leder for de 65 orkestermusikerne.

 Referanser 

 Litteratur 
 Kuratorium Meiningen (red): Meiningen: Lexikon zur Stadtgeschichte. red. Alfred Erck, ted. Johannes Mötsch, Bielsteinverlag, Meiningen 2008, ISBN 978-3-9809504-4-2.
 Das Meininger Theater (red)/Alfred Erck: Geschichte des Meininger Theaters: 1831–2006. Resch-Druck, Meiningen 2006.

 Eksterne lenker 
 Meininger Hofkapelle, sidene til Das Meininger Theater
 Das Meininger Theater
 Orkester-portretter , vioworld-klassik.de

Kategori:Tyske orkestre